### Beslutninger

Gunnar Kristiansen med bemærkning, at byrådet i sit møde den 30. april 2025 har vedtaget Magistratens foranstående indstilling af 8. april 2025.

###

.

### Resume

Grundet en ændring af kommunestyrelseslovens § 16, stk. 5, 6 og 10 vil der pr. 1. januar 2026 være en ændring i forhold til reglerne om byrådsmedlemmernes adgang til at få erstatning for dokumenteret tabt arbejdsfortjeneste. Det enkelte byrådsmedlem har indtil nu haft en ubetinget ret til at vælge at modtage erstatning for dokumenteret tabt arbejdsfortjeneste. Fremover vil det være op til byrådet at træffe en generel beslutning om, hvorvidt denne mulighed skal være tilgængelig for byrådsmedlemmerne i den kommende funktionsperiode.

Det er en betingelse for, at det enkelte byrådsmedlem kan vælge at modtage erstatning for dokumenteret tabt arbejdsfortjeneste, at det afgående byråd senest seks måneder før funktionsperiodens udløb med virkning for den kommende funktionsperiode aktivt har tilvalgt ordningen.

Det er derfor vigtigt, at byrådet i perioden fra 1. januar 2025 til 30. juni 2025 træffer et aktivt valg i forhold til dette.

### Beslutningspunkter

Det indstilles:

At 1) byrådets medlemmer, mod reduktion af det faste vederlag, kan vælge at modtage erstatning for dokumenteret tabt arbejdsfortjeneste for ét regnskabsår ad gangen i funktionsperioden 2026-2029.

### Sagsforløb

Udvalg: Magistraten

Dato: 08-04-2025

Stephan Dam: 3

Fremsendes til [adresse] med bemærkning, at Magistraten i mødet den 8. april 2025 anbefaler, at byrådet tiltræder Borgmesterens Afdelings indstilling af 2. april 2025.

Mimi Vestergaard var forhindret i at deltage i sagens behandling.